тѣ́мже бл҃года́тію твое́ю ѡсѣнѝ и на́съ, сицева̂я ра̂достная тебѣ̀ глаго́лющихъ: ра́дуйся, бг҃облагода́тная, непристу́пнагѡ бж҃ества̀ селе́ніе: ра́дуйся, ст҃а́я трапе́зо, хлѣ́бомъ жи́зни на́съ снабдѣва́ющая: ра́дуйся, мѵ́ро многоце́нное, ѡбл҃гоуха́ющее вѣ́рныхъ: ра́дуйся, ма́слино, єле́емъ милосе́рдія на́съ умаща́ющая: ра́дуйся, неистощи́мое сокро́вище дарѡ́въ: ра́дуйся, приснотеку́щій исто́чниче чуде́съ: ра́дуйся, ѡби́димыхъ заступле́ніе: ра́дуйся, ѡбурева́емыхъ бл҃гоути́шное приста́нище: ра́дуйся, глухи́хъ слы́шаніе и свѣ́те слѣпы́хъ: ра́дуйся, разсла́бленныхъ укрѣпле́ніе: ра́дуйся, свобожде́ніе плѣне́нныхъ: ра́дуйся, мі́ра всегѡ̀ упова́ніе: ра́дуйся, всебл҃га́я скоропослу́шнице